„Anexă

la anexa la Hotărîrea Guvernului nr.1181 din 22 decembrie 2010

**Ministerul Afacerilor Externe şi Integrării Europene**

----------------------------------------------------------------------------------------------

denumirea autorităţii

**RAPORT**

**de monitorizare a procesului de implementare a legislaţiei**

Hotărîrea Guvernului nr. 50 din 15 ianuarie 2013

„Pentru aprobarea Regulamentului cu privire la eliberarea vizelor”

----------------------------------------------------------------------------------------------

titlul actului normativ

**CUPRINS:**

1. Aspecte introductive ..............................................................................
2. Aplicabilitatea actului normativ .............................................................
3. Gradul de îndeplinire a obiectivelor şi a scopului actului normativ ......
4. Modificările operate în actul normativ ...................................................
5. Gradul de punere în aplicare a cadrului juridic secundar........................
6. Coerenţa şi consecvenţa actului normativ ..............................................
7. Neutralitatea actului normativ ................................................................
8. Stabilitatea şi predictibilitatea actului normativ .....................................
9. Eficienţa actului normativ ......................................................................
10. Modul de consultanţă .............................................................................
11. Concluzii ...............................................................................................

12. Recomandări ........................................................................................

|  |
| --- |
| **1. Aspecte introductive** |
| **Nr.****d/o** | **Sarcina** | **Argumentarea** |
| 1. | Titlul actului, data adoptării şi publicării | Hotărîrea Guvernului nr.50 din 15 ianuarie 2013 „pentru aprobarea Regulamentului cu privire la eliberarea vizelor”, publicată în Monitorul Oficial al Republicii Moldova nr. 10-14 din 18.01.2013. |
| 2. | Temeiul elaborării actului | Actul în cauză a fost elaborat în vederea executării prevederilor art. 20 alin. (3) al Legii nr. 200 din 16 iulie 2010 privind regimul străinilor în Republica Moldova (Monitorul Oficial al Republicii Moldova, 2010, nr.179-181, art.610), cu modificările şi completările ulterioare. |
| 3. | Scopul actului | Actul are ca scop stabilirea procedurii şi condiţiilor de eliberare a vizelor de către misiunile diplomatice şi oficiile consulare ale Republicii Moldova peste hotarele ţării (în continuare – misiuni diplomatice), precum şi a procedurilor de eliberare a vizelor la punctele de trecere a frontierei de stat de către Departamentul Poliţiei de Frontieră al Ministerului Afacerilor Interne şi de prelungire a vizelor de către Biroul migraţie şi azil al Ministerului Afacerilor Interne.  |
| 4. | Structura actului | Regulamentul este structurat în 11 capitole, divizate în secţiuni, care cuprind în totalitate 214 puncte. Regulamentul este completat cu 10 anexe. |
| 5. | Altele | Regulamentul transpune parţial Regulamentul (CE) nr. 810/2009 al Parlamentului European şi al Consiliului  din 13 iulie 2009 privind instituirea unui Cod comunitar de vize (Codul de vize), publicat în Jurnalul Oficial al Uniunii Europene L243 din 15 septembrie 2009 |

|  |
| --- |
| **2. Aplicabilitatea actului normativ** |
| Analiza actului normativ a confirmat faptul corespunderii generale a prevederilor acestuia circumstanţelor cotidiene şi situaţiilor pe care le reglementează. Totuşi, examinând anumite particularităţi, putem menţiona faptul că se impune efectuarea unor clarificări asupra unor prevederi ale Regulamentului pentru a exclude posibilitatea interpretării echivoce a acestora. Totodată, sunt necesare unele ajustări punctuale în textul Regulamentului determinate de introducerea utilizării Sistemului Informaţional de Gestionare a Vizelor (SIGV) de către misiunile diplomatice şi oficiile consulare.  |
| **Nr.****d/o** |  **Sarcina** | **Argumentarea** |
|  |  Efectele juridice ale actului |
|  |  Capitolul / articolul | Cauza de inaplicabilitate | Soluţia |
| 1. | Capitolul 1, pct.5, 1) precum şi pe tot textul Regulamentului prevederile ce se referă la subsistemul Viza | La etapa elaborării Hotărîrii de Guvern nr. 50 era preconizată elaborarea subsistemului Viza în cadrul SIA „Consul” cu utilizarea resurselor bugetare. Ulterior, au fost identificate surse din exterior şi s-a decis elaborarea unui sistem individual, mai performant, şi anume Sistemul Informaţional de Gestionare a Vizelor, care a fost creat în colaborare cu Centrul de Guvernare Electronică şi finanţat de către Banca Mondială.  | Substituirea prevederilor din Regulament ce se referă la subsistemul Viza cu prevederi privind Sistemul Informaţional de Gestiune a Vizelor (SIGV) |
|  |  |  |  |
| **3. Gradul de îndeplinire a obiectivelor şi a scopului actului normativ** |
| **Nr.****d/o** | **Sarcina** | **Argumentarea** |
| 1. | Gradul de îndeplinire a obiectivelor | Obiectivele şi scopul actului normativ sunt îndeplinite în modul corespunzător. Totodată, există neclarităţi vis-a-vis de interpretarea unorclauze ale Regulamentului |
| 2. | Cauzele generatoare de neîndeplinire a obiectivelor actului | În procesul de eliberare a vizelor, funcţionarii consulari sunt puşi în dificultate din cauza lipsei unei clarităţi vis-a-vis de următoarele aspecte:* În Regulament nu este specificat dacă aceeaşi invitaţie poate fi utilizată pentru obţinerea mai multor vize;
* Nu este specificat dacă viza moldovenească poate fi aplicată în baza vizei europene valabile, dar cu numărul intrărilor consumate;
* Nu este prevăzută procedura în cazul în care solicitantul deţine o viză valabilă pentru Republica Moldova, dar cu numărul de intrări consumate şi solicită o altă viză în acelaşi interval de timp;
* Nu este specificat faptul dacă viza moldovenească poate fi aplicată în alt document de călătorie decât cel în care a fost aplicată viza Schengen, ce a stat la baza eliberării vizei pentru RM;
* Nu este menţionat faptul dacă viza moldovenească poate fi eliberată doar pe perioada de valabilitate a vizei europene sau a permisului de şedere european.

Suplimentar, au fost identificate anumite dificultăţi de ordin tehnic:* Verificarea duratei şederilor pe teritoriul RM a solicitantului de viză este dificil a fi realizată, deoarece solicitantul poate deţine mai multe documente de călătorie valabile. Considerăm că titularul vizei trebuie să monitorizeze durata şederilor pe teritoriul RM, iar funcţionarul consular doar trebuie să informeze solicitantul despre eventualele riscuri în cazul depăşirii acestui termen;
* Funcţionarii consulari întâmpină dificultăţi în procesul de verificare a autenticităţii vizelor eliberate de către unul din statele membre ale UE sau din statele membre la Acordul Schengen sau a permisului de şedere eliberat de către aceste state;
* Prelucrarea vizei în sistem este destul de complexă. Este problematică ajustarea parametrilor tehnici la imprimarea autocolantului de viză conform cerinţelor. Deseori, spaţierea textului, amplasarea fotografiei şi a datelor conform înscrisului din autocolant, precum şi asigurarea calităţii imaginii sunt greu de obţinut.
* Procedura de eliberare a vizelor este destul de anevoioasă şi durează în jur de 20-40 de minute. Astfel, funcţionarul consular trebuie să verifice un număr impunător de acte necesare pentru viză. Suplimentar, acesta trebuie să efectueze un şir de măsuri de ordin tehnic cum ar fi: scanarea documentelor, îndeplinirea dosarului de viză în format electronic, imprimarea autocolantului de viză etc., ceea ce necesită mult timp şi eforturi suplimentare din partea funcţionarului respectiv.
 |
| 3. | Soluţia | 1. Revizuirea Regulamentului în vederea introducerii completărilor de rigoare expuse care ar preciza anumite aspecte ce ţin de activitatea funcţionarilor consulari în procesul perfectării vizelor, precum s-a specificatmai sus.
2. Optimizarea procedurii de eliberare a vizelor prin actualizarea software-ului SIGV.
 |

|  |
| --- |
| **4. Modificările operate în actul normativ** |
| **Nr.****d/o** | **Sarcina** | **Argumentarea** |
| 1. | Modificările şi completările actului | În actul normativ în cauză au fost operate modificări prin Hotărîrea Guvernului nr. 558 din 16 iulie 2014 şi prin Hotărîrea Guvernului nr. 911 din 5 noiembrie 2014.   |
| 2. | Efectele modificărilor şi completărilor actului | Modificările operate prin H.G. nr. 558 au avut ca scop efectuarea anumitor precizări în textul Regulamentului în ceea ce priveşte depunerea cererilor prin portalul „Viza electronică”, procesarea cererilor respective, acordarea sau neacordarea vizelor. Astfel, a fost oferită posibilitatea utilizării acestui portal tuturor străinilor, prin excluderea Anexei nr. 11. Suplimentar, au fost operate anumite clarificări ce ţin de valabilitatea documentelor, actele adiţionale necesare pentru solicitarea vizei, competenţa consulară, termenii de examinare a cererilor şi eliberare a vizelor, care au fost modificaţi în vederea eficientizării activităţii funcţionarilor consulari şi evitarea unor date rigide, dar cu menţinerea obligativităţii respectării intereselor persoanelor. Modificările operate prin H.G. nr. 911 din 05.11.2014 au avut drept scop adaptarea prevederilor Regulamentului la Legea nr. 200 din 16 iulie 2010 privind regimul străinilor în Republica Moldova. Aceste modificări se referă la: stabilirea situaţiilor în care o viză poate fi anulată sau revocată, respectiv autorităţile competente de a face acest lucru; cazurile de acordare a vizelor în situaţii de excepţie eliberate de Poliţia de Frontieră în punctele de trecere a frontierei de stat; dreptul persoanei de a se adresa în instanţa de judecată în situaţia în care consideră că eliberarea vizei a fost refuzată nejustificat, etc. |

|  |
| --- |
| **5. Gradul de punere în aplicare a cadrului juridic secundar** |
| **Nr.****d/o** | **Sarcina** | **Argumentarea** |
| Actul monitorizat |
|  | Capitolul / articolul care urmează a fi modificat | Cauza de modificare | Redacţia propusă |
|  |  |  |  |
| 1. | Punctul 46, secţiunea a 9-a, Capitolul 2 | Necesitatea completării Formularului privind angajamentul de întreţinere sau de cazare în limba de stat şi o limbă de circulaţie internaţională nu este justificată, fiind suficientă doar într-o singură limbă | Punctul 46 va avea urmărorul cuprins:“46. Formularul privind angajamentul de întreţinere sau de cazare se completează în limba de stat **sau** o limbă de circulaţie internaţională”. |
| 2. | Punctul 49, secţiunea a 9-a, Capitolul 2 | P.49 din Regulament oferă posibilitatea misiunilor diplomatice de a renunţa la una sau mai multe cerinţe prevăzute în Secţiunea a 3-a a Capitolului 5, în cazul în care un solicitant este cunoscut pentru integritatea şi încrederea pe care o prezintă. Totodată, Hotărîrea Guvernului nr. 331 din 05.05.2011 cu privire la eliberarea invitaţiilor pentru străini prevede faptul că invitaţia constituie una dintre condiţiile de obţinere a vizei Republicii Moldova de către cetăţenii statelor menţionate în anexa nr.2 la Hotărîrea menţionată. În acest context, este necesară aducerea în concordanţă a acestor acte normative. | Punctul 49 se completează cu sintagma „cu excepţia invitaţiei eliberate de autoritatea competentă pentru străini”. |
| 3. | Punctul 140, 2) lit. a) Secţiunea 4, Capitolul 5  | Potrivit prevederilor al.(3), art.7 al Legii nr. 180 din 10.07.2008 cu privire la migraţia de muncă, avizul este obligatoriu şi se eliberează numai în scop de angajare în câmpul muncii pe un termen de şedere ce depăşeşte 90 de zile. De asemenea, în aceeaşi Lege este menţionat faptul că sportivii sunt scutiţi de obligativitatea Avizului Agenţiei Naţionale pentru Ocuparea Forţei de Muncă. | Punctul 140, 2) lit. a) se completează cu sintagma „cu excepţia sportivilor şi a celor care vin să muncească pe un termen de pînă la 90 de zile”; |
| 4. | Punctul 140 lit. 1 d), 2 e), 3 f), 4 d), 5 g), 7 f)secţiunea 4, Capitolul 5 | În vederea obţinerii invitaţiei de la BMA este necesară prezentarea cazierului judiciar a persoanei invitate. Respectiv, prezentarea repetată a cazierului judiciar nu este justificată | Punctul menţionat se va completa la literele indicate cu sintagma „cu excepţia celor care prezintă invitaţia eliberată de autoritatea competentă pentru străini”. |
| 5. | Anexa nr.2 | Conform punctului 28 al Regulamentului, fiecare solicitant de viză prezintă un formular de cerere completat şi semnat, după cum este prevăzut în anexa nr.2 la Regulament (care este în limba română). Totodată, în punctul 30 al Regulamentului se menţionează că formularul este disponibil în limba de stat a Republicii Moldova, limba oficială a statului de reşedinţă în care se solicită viza sau cel acreditat prin cumul, în cazul reprezentării, limba (limbile) oficială (oficiale) a(le) statului reprezentant, precum şi o limbă de circulaţie internaţională.  |  Se consideră oportună completarea Anexei nr.2 cu formulare în cîteva limbi de circulaţie internaţională, deoarece de regulă, solicitanţii nu cunosc româna. |
| Actul secundar |
| Actul normativ secundar în vederea aplicării Regulamentului este Ordinul Ministerului Afacerilor Externe şi Integrării Europene şi al Ministerului Afacerilor Interne nr. 954-b-119/294 cu privire la aprobarea listei statelor şi entităţilor ai căror resortisanţi, solicitanţi de viză, urmează a fi consultată cu Ministerul Afacerilor Interne. Acesta corespunde rigorilor existente şi asigură aplicarea corespunzătoare a Regulamentului.  |
|  |  Capitolul / articolul care urmează a fi modificat | Cauza de modificare | Redacţia propusă |
|  | - | - | - |
| Concluzii |
| Modificările propuse în Regulamentul cu privire la eliberare vizelor au ca scop ameliorarea prevederilor acestuia şi necesitatea adaptării la prevederile actelor normative deja existente. Suplimentar, urmează a fi operate modificări în vederea eficientizării activităţii funcţionarilor consulari.  |

|  |
| --- |
| **6. Coerenţa şi consecvenţa actului normativ** |
| **Nr.****d/o** | **Sarcina** | **Argumentarea** |
| 1. | Stabilirea contradicţiilor şi prevederilor ambigui | În procesul monitorizării implementării Regulamentului au fost identificate următoarele situaţii generate de prevederi contradictorii:* Pentru obţinerea unei vize de lungă şedere pentru angajare în muncă este necesară prezentarea avizului eliberat de către Agenţia Naţională pentru Ocuparea Forţei de Muncă. Există situaţii cînd persoanele deţin contracte de angajare pentru o perioadă de pînă la 3 luni, iar pentru a putea activa în RM oricum au nevoie de permis de şedere şi, respectiv, de viză de tip D. În contextul dat, persoanele se află în imposibilitatea de a obţine avizul menţionat pe motiv că, în corespundere cu al.(3), art.7 al Legii nr. 180 din 10.07.2008 cu privire la migraţia de muncă, avizul este obligatoriu şi se eliberează numai în scop de angajare în câmpul muncii pe un termen de şedere ce depăşeşte 90 de zile. De asemenea, în aceeaşi Lege este menţionat faptul că sportivii sunt scutiţi de obligativitatea Avizului Agenţiei Naţionale pentru Ocuparea Forţei de Muncă. În această ordine de idei, considerăm oportună adaptarea Regulamentului la rigorile Legii citate.
* Punctul 49 din Regulament oferă misiunilor diplomatice posibilitateade a renunţa la una sau mai multe cerinţe prevăzute în Secţiunea a 3-a a Capitolului 5, printre care se regăseşte şi Invitaţia eliberată de Autoritatea competentă pentru străini. Totodată, H.G. 331 prevede lista statelor resortisanţii cărora au nevoie de invitaţia eliberată de BMA pentru perfectarea vizei pentru RM. Respectiv, urmează a fi operate completările de rigoare a punctului 49 din Regulament cu sintagma „cu excepţia invitaţiei eliberate de autoritatea competentă pentru străini”.
 |
| 2. | Altele | - |

|  |
| --- |
| **7. Neutralitatea actului normativ** |
| Proporţionalitatea între interesele publice şi cele private |
| Opinia autorităţii publice | Opinia sectorului privat | Concluzii |
| Actul în cauză asigură per general proporţionalitatea dintre interesele publice şi cele private. | În procesul de eliberare a vizelor, din partea cetăţenilor au fost semnalate nemulţămiri referitor la următoarele reglementări:* prevederile care impun soţul/soţia cetăţeanului RM să deţină o invitaţie pentru a obţine viza de intrare în RM. Acest lucru creează dificultăţi cetăţenilor şi îi supun unor cheltuieli suplimentare;
* prevederile care impun necesitatea prezentării dovezii mijloacelor de întreţinere în cuantumul stabilit pentru întreaga perioadă înscrisă în viză, în cazul solicitării unei vize de lungă şedere pentru angajare înmuncă;
* Prevederile care impun necesitatea prezentării dovezii mijloacelor de achitare a studiilor şi întreţinere în cuantumul stabilit pentru obţinerea unei vize de lungă şedere pentru studii.
 | Actele adiţionale necesare pentru solicitarea vizei urmează a fi revizuite cu menţinerea obligativităţii respectării intereselor persoanelor.  |

|  |
| --- |
| **8. Stabilitatea şi predictibilitatea actului normativ** |
| **Nr.****d/o** | **Acţiunea** | **Argumentarea** |
| 11. | Frecvenţa revizuirii actului | Revizuirile prezentului Regulament au avut la bază necesităţile ce au apărut în cadrul procesului de elaborare a Sistemului Informaţional de Gestiune a Vizelor. Urmare a primei etape de implementare a Regulamentului în cauză, a fost identificată necesitatea introducerii anumitor modificări în textul acestuia pentru a elimina anumite neclarităţi vis-a-vis de interpretarea clauzelor Regulamentului. |
| 22. | Cum a fost afectat scopul actului după modificare/completare | În rezultatul operării modificărilor respective au avut de beneficiat atît funcţionarii consulari, care au obţinut clarificările de rigoare, cît şi solicitanţii de viză, întrucît spectrul beneficiarilor serviciului eVisa a fost lărgit. |

|  |
| --- |
| **9. Eficienţa actului normativ** |
| **Nr.****d/o** | **Sarcina** | **Argumentarea** |
| 11. | Eficienţa actului | Implementarea procedurii de eliberare a vizelor prin intermediul aplicaţiilor electronice este apreciată pozitiv de către cetăţenii străini care doresc să călătorească în Republica Moldova. eVisa facilitează obţinerea vizei de către cetăţenii străini domiciliaţi în ţările în care nu există misiuni diplomatice sau oficii consulare ale RM prin anularea prezenţei personale la ghişeu. Acest lucru îi scuteşte de cheltuieli suplimentare generate de deplasările în prealabil la una din Misiunile diplomatice şi oficiile consulare ale RM pentru obţinerea vizei. Astfel, începând cu lansarea serviciului eVisa la 01.08.2014, pînă la svîrşitul anului 2014, DGAC a recepţionat 512 cereri de vize electronice depuse online. În urma examinării acestora, 76 cereri au fost declarate inadmisibile (necorespundere cu cerinţele stabilite de lege), 391 vize au fost emise pentru resortisanţii a 51 state. Ulterior, în virtutea anumitor circumstanţe, 9 vize din cele 391 emise, au fost anulate. În rezultatul examinării dosarelor, au fost încasate la bugetul de stat circa 25920 euro în calitate de taxe consulare şi aproximativ 8640 euro drept taxe aferente percepute pe contul MAEIE. Totodată, de la începutul anului 2015 pînă la 30 septembrie curent au fost eliberate 714 vize electronice. Concomitent, fluxul solicitanţilor de viză la MDOC a scăzut simţitor comparativ cu aceeaşi perioadă a anului trecut. Astfel, în primul semestru al anului 2015 de către misiuni MDOC au fost eliberate 1205 vize, ceea ce este aproape de 4 ori mai puţin decît în perioada similară a anului 2014, cînd au fost eliberate 4531 vize.  |
| 22. | Propuneri pentru optimizarea cheltuielilor în scopul implementării actului | Avînd în vedere că numărul solicitanţilor de viză a scăzut considerabil din cauza abolirii regimului de vize cu mai multe ţări din Balcani (Albania, Macedonia, Muntenegru, Serbia), resursele umane, materiale şi financiare din misiunile diplomatice sunt suficiente pentru o gestionare de înaltă calitate a procesului de eliberare a vizelor. Suplimentar, modificările propuse nu vor implica anumite cheltuieli financiare de la bugetul de stat si presupun doar ameliorarea prevederilor Regulamentului. |

|  |
| --- |
| **10. Modul de consultanţă** |
| Modalitatea de consultanţă |
| Opinia sectorului public | Opinia sectorului privat |
|  concluzii |
| 1. | În procesul de monitorizare a implementării Regulamentului au fost implicaţi în calitate de participanţi şi respondenţi funcţionarii consulari ai Ministerului Afacerilor Externe şi Integrării Europene din misiunile diplomatice şi oficiile consulare ale Republicii Moldova în străinătate, cetăţenii Republicii Moldova aflaţi în străinătate, precum şi direcţia de profil din cadrul MAEIE. În procesul de monitorizare au fost aplicate metodele analizei comparative, expertizei, lucrul cu chestionarele, interviuri. Obiecţiile sectorului privat au fost enunţate la punctul 7 iar prevederile Regulamentului urmează a fi revizuite ţinînd cont de opiniile cetăţenilor  |

|  |
| --- |
| **11. Concluzii** |
| 1. | Aplicabilitatea şi gradul de aplicare a prevederilor actului normativ monitorizat |
|  | În linii generale, prevederile Regulamentului de eliberare a vizelor, corespund circumstanţelor actuale ale RM şi sunt aplicate în modul corespunzător. Totuşi, în vederea eliminării neclarităţilor vis-a-vis de interpretarea clauzelor Regulamentului este necesară operarea unor modificări.  |
| 2. | Scopul atins de către actul normativ, sau cel stabilit în procesul de elaborare a acestuia |
|  | Actul normativ şi-a atins scopul stabilit în procesul de elaborare a acestuia. |
| 3 | Motivele care generează inaplicabilitatea actului normativ sau ar putea afecta acţiunea lui în viitor |
|  | Nu au fost identificate cauze care ar putea afecta acţiunea actului normativ în viitor. Totodată, în legătură cu utilizarea de către misiunile diplomatice ale RM şi Direcţia Generală Afaceri Consulare a Sistemului Informaţional de Gestiune a Vizelor, toate prevederile din Regulament ce se referă la subsistemul Viza urmează a fi substituite cu prevederi privind SIGV. |

|  |
| --- |
| **12. Recomandări** |
| **Nr.****d/o** | **Recomandări** | **Argumentarea** |
| 1. | Măsuri de modificare şi completare a actelor normative şi aspectele cetrebuie îmbunătăţite | Regulamentul necesită o revizuire în vederea completărilor de rigoare expuse, care ar preciza anumite aspecte ce ţin de activitatea funcţionarilor consulari în procesul perfectării vizelor, precum s-a specificat *supra*. De asemenea, se consideră oportună includerea unor prevederi referitoare la modalitatea de acordare a vizelor de tip C şi D pentru străini (precum şi membrilor familiilor acestora) angajaţi în cadrul proiectelor de asistenţă externă (experţi/team lideri) primită de RM din partea organizaţiilor internaţionale şi a ţărilor donatoare;Până la revizuirea complexă a Regulamentului în cauză, care trebuie sa funcţioneze în interesul cetăţenilor, este necesară atribuirea unei atenţii de rigoare fiecărei situaţii în parte în vederea soluţionării corespunzătoare a cazurilor care se confruntă cu prevederi ambigue şi interpretări echivoce. |
| 2. | Alte măsuri decît cele normative de asigurare a acţiunii juridice a actelornormative monitorizate | În vederea asigurării unor servicii de înaltă calitate şi prestate în timp util sunt necesare îmbunătăţiri/optimizări a software-ului de eliberare a vizelor. Particularităţile evidenţiate subliniază unele acţiuni care ar putea fi eliminate, folosind mijloacele tehnologice moderne. Printre acestea se numără elaborarea unei modalităţi de verificare on-line de către un funcţionar consular a străinilor împotriva cărora s-a instituit măsura interdicţiei de intrare în RM sau care au fost declaraţi indezirabili.Suplimentar, se consideră oportună instruirea periodică a funcţionarilor consulari în vederea sporirii continue a abilităţilor profesionale ale acestora. |